section_heading: Progoni
paragraph_text: Nedugo nakon uspostavljanja kontakta s preživjelim članicama kongregacije, u kolovozu 1933. uhićuje ju NKVD, zajedno s još 24-ero katolika. NKVD je kongregaciju označio »terorističkom organizacijom«, a uhićenike optužio za urotništvo i pokušaj atentata na Staljina te rušenje Komunističke partije SSSR-a radi uspostave parlamentarne monarhije na čelu s Romanovima u suradnji s »međunarodnim fašizmom« i »papinskom teokracijom«. Nakon što je proglašena krivom, Majka Katarina utamničena je u političkom zatvoru u Jaroslavlju. Umrla je u zatvoru Butjirka, 23. srpnja 1936., a tijelo joj je kremirano i pokopano u masovnoj grobnici groblju u moskovskom Donskoju.<ref> Luxmoore, Jonathan: 30 years after Berlin Wall fell, Catholics seek to recognize heroic Eastern European sisters globalsistersreport.org. Global Sisters Report. Objavljeno 7. studenoga 2019. <ref> Mother Catherine Abrikosova, OPL catholicmartyrs.org. Catholic Newmartyrs of Russia.